
νΜίτ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

__ ΤΕΥΧΟΣ ΔΕΥΤΕΡΟ _ Αρ. Φύλλου 699 

9 Σεπτεμβρίου 1993 


ΠΕΡΙΕΧΟΜΕΝΑ 


ΥΠΟΥΡΓΙΚΕΣ ΑΠΟΦΑΣΕΙΣ ΚΑΙ ΕΓΚΡΙΣΕΙΣ 

Αρση αδείας ιδρύσεως και λειτουργίας ιδιωτικού Δ.Ε. . 1 
Αρση αδειών ίδρυσης και λειτουργίας του Ιδιωτικού 

Γυμνασίου «ΣΧΟΛΗ ΜΑΡΟΥΔΑ». 2 

Τροποποίηση και συμπλήρωση της αριθ. 4522/ 
30.11.1990 Κοινής Υπουργικής Απόφασης «Περιο¬ 
ρισμός υπογραφών στα Διοικητικό έγγραφα». 3 

Καθορισμός μέτρων και όρων για την πρόληψη της 
ατμοσφαιρικής ρύπανσης που προέρχεται από 
εγκαταστάσεις καύσης αστικών αποβλήτων. 4 


ΥΠΟΥΡΓΙΚΕΣ Α ΠΟΦΑΣΕΙΣ & ΕΓΚΡΙΣΕΙΣ 

Αριθ. Δ5/7817 (1) 


Αρση αδείας ιδρύσεως και λειτουργίας ιδιωτικού Δ.Ε. 

Ο ΥΠΟΥΡΓΟΣ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

1. Τις διατάξεις του άρθρου 8 του Ν. 682/77 «περί ιδιω¬ 
τικών σχολείων γενικής εκπ/σεως...». 

2. Τις διατάξεις του Α.Ν. 2545/40. 

3. Την αριθ. 75355/26.6.57 απόφαση χορηγήσεως 
άδειας ιδρύσεως ιδιωτικού Δημοτικού Σχολείου (ΦΕΚ 
118/4.7.57). 

4. Την αριθ. 2296/1.9.92 απόφαση ανανεώσεως 
αδείας λειτουργίας του σχολείου για το οχ. έτος 1992-93. 

5. Την αριθ. 1979/9.8.93 αίτηση του ιδιοκτήτη του ιδιω¬ 
τικού σχολείου με την οποία ζητάει την κατάργησή του. 

6. Την αριθ. Υ. 1939/Η/9923/92 απόφαση «ανάθεση 
αρμοδιοτήτων στους Υφυπουργούς Εθνικής Παιδείας και 
θρησκευμάτων», αποφασίζουμε: 

Αίρουμε, από το σχολικό έτος 1993-94, την άδεια ιδρύ- 
σεως και λειτουργίας του ιδιωτικού Δημοτικού Σχολείου 
της Αίθρας Βαλκανά - Μαρούδα που λειτουργούσε στο 
Χαλάνδρι, οδός Εθν. Αντιστάσεως 67, με την προσωνυμία 
«ΣΧΟΛΗ ΜΑΡΟΥΔΑ». 


Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 31 Αυγούστου 1993 

Ο ΥΦΥΠΟΥΡΓΟΣ 

Α. ΣΠΗΛΙΟΠΟΥΛΟΣ 

-*- 

Αριθ. Φ1/185/Δ5/8312 (2) 

Αρση αδειών ίδρυσης και λειτουργίας του Ιδιωτικού Γυ- 
μνασίου «ΣΧΟΛΗ ΜΑΡΟΥΔΑ». 

Ο ΥΠΟΥΡΓΟΣ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

α) Τις διατάξεις του άρθρου 8 παρ. 8 του Ν. 682/77. 

β) Το αριθ. 4543/26.8.1993 έγγραφο του 2ου Γραφ. Β/ 
θμιας Εκπ/σης Ανατολικής Αττικής με το οποίο διαβιβά¬ 
στηκε η αριθ. 4543/10.8.93 αίτηση της Βαλκανά - Μα¬ 
ρούδα Αίθρας για άρση ίδρυσης και λειτουργίας του επ’ 
ονόματί της Ιδιωτικού Γ υμνασίου. 

γ) Τις αριθ. 64970/27.7.69 άδεια ίδρυσης (ΦΕΚ τ. 
Γ'189/69) και 40117/16.4.1970 άδεια λειτουργίας. 

δ) Την αριθ. Υ/1939/Η/9923/9.12.92 (ΦΕΚ 728/Β/92) 
Απόφαση του Πρωθυπουργού και του Υπουργού Εθνικής 
Παιδείας και θρησκευμάτων «ανάθεση αρμοδιοτήτων 
στους Υφυπουργούς», αποφασίζουμε: 

Αίρουμε, από το σχολικό έτος 1993-94 τις άδειες ίδρυ¬ 
σης και λειτουργίας του Ιδιωτικού Γυμνασίου «ΣΧΟΛΗ 
ΜΑΡΟΥΔΑ» της Βαλκανά - Μαρούδα Αίθρας, που λει¬ 
τουργούσε στον Παράδεισο Αμαρουσίου, σύμφωνα με τις 
προαναφερθείσες αποφάσεις. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 1 Σεπτεμβρίου 1993 

Ο ΥΦΥΠΟΥΡΓΟΣ 

Α. ΣΠΗΛΙΟΠΟΥΛΟΣ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Αριθ. 30 (3) 

Τροποποίηση και συμπλήρωση της αριθ. 4522/ 
30.11.1990 Κοινής Υπουργικής Απόφασης «Περιορι¬ 
σμός υπογραφών στα Διοικητικά έγγραφα». 

ΟΙ ΥΠΟΥΡΓΟΙ 

ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ ΚΑΙ 
ΜΑΚΕΔΟΝΙΑΣ - ΘΡΑΚΗΣ 

Έχοντας υπόψη: 

1. Τις διατάξεις 

α) Του Π.Δ. 358/1986 «Καθορισμός αρμοδιοτήτων του 
Υπουργείου Βόρειας Ελλάδας» (ΦΕΚ 158/86 τ. Α'). 

β) Του άρθρου 7 παρ. 3 του Ν. 1943/1991 «Εκσυγχρονι¬ 
σμός της Οργάνωσης και λειτουργίας της δημόσιας διοί¬ 
κησης, αναβάθμιση του προσωπικού της και άλλες συνα¬ 
φείς διατάξεις» με το οποίο δίνεται η δυνατότητα τροπο¬ 
ποίησης της απόφασης που εκδόθηκε δυνάμει του άρ¬ 
θρου 81 του Ν. 1892/90. 

γ) Του άρθρου 16 παρ. 3 του Ν. 2026/1992 «Ρύθμιση 
θεμάτων οργάνωσης και προσωπικού της δημόσιας διοί¬ 
κησης και άλλες διατάξεις». 

2. Την αριθ. 4522/30.11.1990 (ΦΕΚ 760 Β790) Κοινή 
απόφαση Υπουργών Προεδρίας της Κυβέρνησης και Μα¬ 


κεδονίας - Θράκης «περιορισμός υπογραφών στα Διοικη¬ 
τικά Έγγραφα». 

3. Την ανάγκη τροποποίησης και συμπλήρωσης της 
αριθ. 4522/30.11.1990 Κοινής Υπουργικής απόφασης 
«περιορισμός υπογραφών στα Διοικητικά έγγραφα, ώστε 
να εξαιρεθούν από τον κανόνα των τριών υπογραφών 
(προσυπογραφές και τελικής υπογραφής αρμοδίου οργά¬ 
νου) των κατωτέρω διοικητικών πράξεων ή εγγράφων για 
την εύρυθμη λειτουργία των Υπηρεσιών, αποφασίζουμε: 

Τροποποιούμε και συμπληρώνουμε την αριθ. 4522/ 
30.11.1990 Κοινή απόφαση των Υπουργών Προεδρίας 
της Κυβέρνησης και Μακεδονίας - Θράκης «περιορισμός 
υπογραφών στα διοικητικά έγγραφα» για να εξαιρεθούν 
από τον κανόνα των τριών υπογραφών (προσυπογραφές 
και τελική υπογραφή αρμοδίου οργάνου) διοικητικές πρά¬ 
ξεις ή τα έγγραφα ή κατηγορίας διοικητικών πράξεων ή εγ¬ 
γράφων που περιλαμβάνονται στον παρατιθέμενο πίνακα 
και εκ παραδρομής δεν είχαν περιληφθεί στις εξαιρέσεις 
του άρθρου 81 παρ. 2 του Ν. 1892/1990 και υπάγονται 
στον κανόνα των τριών υπογραφών: 


ΠΙΝΑΚΑΣ 

Διοικητικών πράξεων ή εγγράφων που μπορούν να περιληφθούν 
στις εξαιρέσεις της παρ. 2 του άρθρου 81 του Ν. 1892/90 


ΟΡΓΑΝΟ ΤΕΛΙ 

ΔΙΟΙΚΗΤΙΚΕΣ ΠΡΑΞΕΙΣ ΚΗΣ ΥΠΟΓΡΑΦΗΣ ΕΙΔΙΚΟΙ ΛΟΓΟΙ ΕΞΑΙΡΕΣΗΣ 


1. Την εντολή διενέργειας Ενόρκων Διοικητικών Εξετάσεων 

2. Χορήγηση κανονικών και αναρρωτικών αδειών στους Νο¬ 
μάρχες της ζώνης ευθύνης του Υπουργείου. 


Γεν. Γραμματέας 
Γεν. Γραμματέας 


3. θέματα οργάνωσης και μεθόδων εκπαίδευσης μηχανογρά¬ 
φησης, στατιστικής καθώς και θέματα της Δ/νσης Πολιτικής 
Σχεδίασης Εκτάκτου Ανάγκης, εκτός από εκείνα που αφορούν 
την έγκριση σχεδίων, την οργάνωση και διεξαγωγή ασκήσεων 
επί χάρτου, τις εκθέσεις για την πρόοδο της Πολιτικής Σχεδία¬ 
σης, τη διεξαγωγή των ασκήσεων καθώς και τα μέτρα που 
πρέπει να λαμβάνονται για την οργάνωση και λειτουργία της Δ/ 
νσης ΠΣΕΑ που έχει ο Υπουργός. 

4. Τις βασικές εγκυκλίους για την παροχή οδηγιών στις υπη¬ 
ρεσίες του Υπουργείου και στα εποπτευόμενα απ' αυτό 
Ν.Π.Δ.Δ. σχετικά με τη μεθόδευση και το συντονισμό της κοι¬ 
νής δραστηριότητάς τους, με σκοπό την αποτελεσματική υλο¬ 
ποίηση της Κυβερνητικής Πολιτικής καθώς και για θέματα που 
αφορούν στις Ευρωπαϊκές Κοινότητες και γενικά στους Διε¬ 
θνείς Οργανισμούς. 

5. θέματα Εθιμοτυπίας σημαιοστολισμού και οργάνωσης επι¬ 
σήμων εκδηλώσεων και εορτών. 

6. θέματα που αναφέρονται στην επισκευή και συντήρηση 
του Διοικητηρίου και του Κυβερνείου θεσ/νίκης. 


Γεν. Γραμματέας 


Γεν. Γραμματέας 
Γ εν. Γ ραμματέας 
Γεν. Γραμματέας 


Λόγω της εξαιρετικής σημασίας του θέματος 

Λόγω της θέσεως των Νομαρχών στη Διοικη¬ 
τική ιεραρχία. 


Λόγω εξαιρετικής σημασίας του θέματος 


Λόγω της εξαιρετικής σημασίας του θέματος 
Λόγω της σοβαρότητας των θεμάτων 
Αποτελούν ειδική περίπτωση 

7. θέματα της Γενικής Γραμματείας Παλινοστούντων μέχρι 
της δημοσίευσης του Π.Δ. οργάνωσης και πλήρους λειτουρ¬ 
γίας της ανωτέρω Γραμματείας. 

8. Συγκρότηση συνεργείων Υπηρεσιακής απασχόλησης υπαλ¬ 
λήλων του ΥΜΑΘ εκτός των αναφερομένων στο προσωπικό 
του Πολιτικού Γ ραφείου του Υπουργού και του Κυβερνείου 
θεσ/νίκης. 

9. Τις αποφάσεις ανάληψης μέχρι του ποσού των 
30.000.000 εκτός από τις πιστώσεις του ΚΑΕ 5114 «δαπάνες 
Εθνικού χαρακτήρα». 

10. Έγκριση πιστώσεων για λειτουργικές δαπάνες της Υπηρε¬ 
σίας Παραμεθορίων Περιοχών, όπως αναγράφονται στην ειδική 
πράγραφο της εκάστοτε εκδιδόμενης ΣΑΕ 039 (πρόγραμμα 
Παραμεθορίων Περιοχών). 

11. Προτάσεις προς το Υπουργείο Εθνικής Οικονομίας για με¬ 
ταφορά μέρους της εγκεκριμένης πίστωσης του Προγράμμα¬ 
τος Πραμεθορίων Περιοχών του ΥΜΑΘ στην Τράπεζα της Ελ¬ 
λάδος. 

12. Χορήγηση κανονικών, αναρρωτικών αδειών στον προϊστά¬ 
μενο της Υπηρεσίας Παραμεθορίων περιοχών και την έκδοση 
εντολών μετακίνησης, εκτός έδρας, για εκτέλεση υπηρεσίας 
όλων των υπαλλήλων της. 

13. Χορήγηση κανονικών και αναρρωτικών αδειών με ή χωρίς 
αποδοχές, κυήσεως, λοχείας καθώς επίσης και συνδικαλιστι¬ 
κών αδειών στους Προϊσταμένους των Δ/νσεων και τμημάτων 
του Υπουργείου. 

14. Την κατανομή του προσωπικού στις Δ/νσεις του ΥΜΑΘ 
και στο τμήμα προστασίας Περιβάλλοντος 

15. Την εντολή μετακίνησης εκτός έδρας για εκτέλεση υπη¬ 
ρεσίας υπαλλήλων του ΥΜΑΘ πλην εκείνων που ανατίθενται 
στο Γενικό Γραμματέα του ΥΜΑΘ. 


16. Έγκριση κάθε φύσεως δαπάνης, εντολών, προμηθειών, 
εκτέλεσης έργων και υπογραφής συμβάσεων με απευθείας 
ανάθεση για ποσό άνω των 2.500.000 και μέχρι του ποσού 
των 5.000.000 δρχ. και κατόπιν τακτικού διαγωνισμού για 
ποσό άνω των 5.000.000 δρχ. και μέχρι του ποσού των 
20.000.000 δρχ. καθώς και τις αναλήψεις μέχρι το ποσό αυτό. 


Γεν. Γραμματέας Εκφράζουν Κυβερνητική Πολιτική 


Γεν. Γραμματέας Απαντούν σε θέματα Οικονομικής Πολιτικής 


Γεν. Γραμματέας Λόγω ύψους του ποσού 


Γεν. Γ ραμματέας Λόγω της ειδικής αποστολής της υπηρεσίας 
Παραμεθορίων Περιοχών 


Γεν. Γραμματέας Λόγω της ειδικής αποστολής της υπηρεσίας 
Παραμεθορίων Περιοχών 


Γ εν. Γ ραμματέας Λόγω της ειδικής αποστολής της υπηρεσίας 

Παραμεθορίων Περιοχών 


Γεν. Διευθυντής Λόγω του συντονιστικού ρόλου του Γ.Δ. 
στις Δ/νσεις του Υ.ΜΑ.Θ. 

Γ εν. Διευθυντής Λόγω του συντονιστικού ρόλου του Γ.Δ. 

στις Δ/νσεις του Υ.ΜΑ.Θ. 


Γεν. Διευθυντής Λόγω του συντονιστικού ρόλου του Γ.Δ. 

στις Δ/νσεις - Υπηρεσίες ΥΜΑΘ και την 
ανάγκη άσκησης ελέγχου 


Γεν. Διευθυντής Λόγω του ύψους του ποσού 


Στις ανωτέρω εξαιρέσεις εμπίπτουν και οι αντίστοιχες διοικητικές πράξεις - έγγραφα που υποβάλλονται προς έγκριση 
από τα εποπτευόμενα από το ΥΜΑΘ Ν.Π.Δ.Δ. 

Μέχρι διορισμού Γ ενικού Διευθυντή στο ΥΜΑΘ, οι αρμοδιότητες που θα ασκούνται από το Γ ενικό Γ ραμματέα του 
ΥΜΑΘ. 

Η απόφαση αυτή να δημοσιευθεί στην Εφημερίδα της Κυβερνήσεως. 

Θεσσαλονίκη, 19 Αυγούστου 1993 

ΟΙ ΥΠΟΥΡΓΟΙ 

ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ ΜΑΚΕΔΟΝΙΑΣ-ΘΡΑΚΗΣ 

ΣΟΤ. ΚΟΥΒΕΛΑΣ ΠΑΝ. ΧΑΤΖΗΝΙΚΟΛΑΟΥ 

ΕΦΗΜΕΡΙΕ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Αριθ. ΑΠ. οικι 82805/2224 (4) 

Καθορισμός μέτρων και όρων για την πρόληψη της ατμο¬ 
σφαιρικής ρύπανσης που προέρχεται από εγκαταστά¬ 
σεις καύσης αστικών αποβλήτων. 

ΟΙ ΥΠΟΥΡΓΟΙ ΕΣΩΤΕΡΙΚΩΝ 
ΕΘΝΙΚΗΣ ΟΙΚΟΝΟΜΙΑΣ, 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ ΔΗΜ. ΕΡΓΩΝ 

ΚΑΙ ΒΙΟΜ/ΝΙΑΣ, ΕΝΕΡΓΕΙΑΣ ΚΑΙ ΤΕΧΝΟΛΟΓΙΑΣ 

Έχοντας υπόψη: 

1. Τις διατάξεις των άρθρων 8 (παράγρ. 2α και 3) και 28, 
29 και 30 του Ν. 1650/86 «για την προστασία του περι¬ 
βάλλοντος» (Α' 160) όπως το τελευταίο αυτό άρθρο τρο¬ 
ποποιήθηκε με το άρθρο 98 (παράγρ. 12) του Ν. 1892/ 
1990 «για τον εκσυγχρονισμό και την ανάπτυξη και άλλες 
διατάξεις» (Α' 101). 

2. Τις διατάξεις του άρθρου 1 του Ν. 1338/83: «Εφαρ¬ 
μογή του Κοινοτικού Δικαίου» (Α' 34) όπως τροποποιή¬ 
θηκε με το άρθρο 6 του Ν. 1140/84: «Συμμετοχή της Ελ¬ 
λάδος στο κεφάλαιο, στα αποθεματικά και στις προβλέ¬ 
ψεις της Ευρωπαϊκής Τράπεζας Επενδύσεων κ.λ.π.» (Α' 
70). 

3. Τις διατάξεις των άρθρων 23 (παρ. 1) και 24 του Ν. 
1558/85 «Κυβέρνηση και Κυβερνητικά Όργανα» (Α' 137) 
και των άρθρων 9 και 13 του Π.Δ. 473/1985: «Καθορισμός 
και ανακατανομή των αρμοδιοτήτων των Υπουργείων» (Α' 
157). 

4. Τις διατάξεις του Ν. 1515/1985 «Ρυθμιστικό σχέδιο 
και πρόγραμμα προστασίας περιβάλλοντος της ευρύτερης 
περιοχής της Αθήνας» (Α' 18) και του Ν. 1561 /1985 «Ρυθ¬ 
μιστικό σχέδιο και πρόγραμμα προστασίας περιβάλλοντος 
της ευρύτερης περιοχής της Θεσσαλονίκης και άλλες δια¬ 
τάξεις» (Α' 148) και ειδικότερα τις διατάξεις των άρθρων 
11 (παράγρ. 2,3 και 12) και των άρθρων 13 των Νόμων αυ¬ 
τών, όπως τα τελευταία τροποποιήθηκαν με τις διατάξεις 
του άρθρου 31 (παράγρ. 6 και 7) του Ν. 1650/86. 

5. Τις διατάξεις της υπ’ αριθ. 69269/5387/1990 κοινής 
Υπουργικής απόφασης «κατάταξη έργων και δραστηριο¬ 
τήτων σε κατηγορίες, περιεχόμενο Μελέτης Περιβαλλο¬ 
ντικών Επιπτώσεων, (ΜΠΕ), καθορισμός περιεχομένου ει¬ 
δικών περιβαλλοντικών μελετών (ΕΜΠ) και λοιπές συνα¬ 
φείς διατάξεις, σύμφωνα με το Ν. 1650/86» (Β' 678). 

6. Τις διατάξεις υπ’ αριθ. 75308/5512/1990 κοινής 
Υπουργικής απόφασης: «Καθορισμός τρόπου ενημέρω¬ 
σης των πολιτών και φορέων εκπροσώπησής τους για το 
περιεχόμενο της Μελέτης Περιβαλλοντικών Επιπτώσεων 
των έργων και δραστηριοτήτων σύμφωνα με την παρ. 2 
του άρθρου 5 του Ν. 1650/86» (Β' 691). 

7. Τις διατάξεις της υπ’ αριθ. 59388/3363/1988 κοινής 
Υπουργικής απόφασης: «Τρόπος, όργανα και διαδικασία 
επιβολής και είσπραξης των διοικητικών προστίμων του 
άρθρου 30 του Ν. 2650/86» (Β' 638). 

8. Την οδηγία 89/369/ΕΟΚ του Συμβουλίου της 8ης 
Ιουνίου 1989 των Ευρωπαϊκών Κοινοτήτων. 

9. Τις διατάξεις του άρθρου 29Α του Ν. 1558/85 όπως 


αυτό συμπληρώθηκε με το άρθρο 27 του Ν. 2081/1992 
(Α' 154). 

10. Την υπ’ αριθ. Υ 1935/3.12.92 (Β' 726) κοινή από¬ 
φαση του Πρωθυπουργού και του Υπουργού Εθνικής Οι¬ 
κονομίας «Καθορισμός αρμοδιοτήτων των Υφυπουργών 
Εθνικής Οικονομίας». 

11. Την υπ’ αριθ. Υ. 1958/22.12.1992 κοινή απόφαση 
του Πρωθυπουργού και του Υπουργού ΠΕΧΩΔΕ «Ανά¬ 
θεση αρμοδιοτήτων στους Υφυπουργούς Περιβάλλοντος, 
Χωροταξίας και Δημοσίων Έργων, Χρήστο Κατσιγιάννη 
και Γιώργο Βουλγαράκη. 

12. Την υπ’ αριθ. Υ. 1943/9.12.1992 απόφαση του 
Πρωθυπουργού και του Υπουργού Βιομηχανίας, Ενέρ¬ 
γειας και Τεχνολογίας «Ανάθεση αρμοδιοτήτων στον Υφυ¬ 
πουργό Βιομηχανίας, Ενέργειας και Τεχνολογίας Θεό¬ 
δωρο Δαμιανό», αποφασίζουμε: 

Αρθρο 1 

Σκοπός 

Με την Απόφαση αυτή αποσκοπείται η εφαρμογή των 
διατάξεων του άρθρου 8 (παρ. 2α και 3) του Ν. 1650/1986 
και συγχρόνως η εναρμόνιση με τις διατάξεις της υπ’ αριθ. 
89/369/ΕΟΚ οδηγίας του Συμβουλίου των Ευρωπαϊκών 
Κοινοτήτων της 8ης Ιουνίου 1989 «σχετικά με την πρό¬ 
ληψη της ατμοσφαιρικής ρύπανσης που προκαλείται από 
τις νέες εγκαταστάσεις καύσης αστικών αποβλήτων» που 
έχει δημοσιευθεί στην Ελληνική γλώσσα στην Επίσημη 
Εφημερίδα των Ευρωπαϊκών Κοινοτήτων (I. 163 σελ. 32 
της 14.6.1989), ώστε να λαμβάνονται τα αναγκαία προλη¬ 
πτικά μέτρα για τον περιορισμό των αερίων ρύπων στην 
ατμόσφαιρα που προέρχονται από τη λειτουργία εγκατα¬ 
στάσεων καύσης αποβλήτων. 

Αρθρο 2 

Πεδίο εφαρμογής 

1. Η παρούσα απόφαση αναφέρεται σε κάθε εγκατά¬ 
σταση καύσης αστικών αποβλήτων της οποίας η άδεια λει¬ 
τουργίας χορηγήθηκε μετά την 1η Δεκεμβρίου 1990. 

2. Η απόφαση αυτή δεν εφαρμόζεται σε εγκαταστάσεις 
που προορίζονται για την καύση των ιλύων καθαρισμού, 
των χημικών, τοξικών και επικινδύνων αποβλήτων, των 
αποβλήτων που προέρχονται από ιατρικές δραστηριότη¬ 
τες νοσοκομείων ή άλλων ειδικών αποβλήτων, στην ξηρά 
όπως και στη θάλασσα, ακόμα και όταν στις εγκαταστά¬ 
σεις αυτές μπορούν να καίγονται και αστικά απόβλητα. 

Άρθρο 3 

Ορισμοί 

Για την εφαρμογή της παρούσας απόφασης νοούνται 
ως: 

1. «Ατμοσφαιρική ρύπανση»; η άμεση ή έμμεση εισα¬ 
γωγή στην ατμόσφαιρα από τον άνθρωπο, ουσιών ή ενέρ¬ 
γειας με βλαβερές συνέπειες που μπορούν να προκαλέ- 
σουν δυσμενείς επιπτώσεις στην υγεία του ανθρώπου, να 
βλάψουν τους ζωντανούς οργανισμούς και τα οικοσυστή¬ 
ματα, να προκαλέσουν υλικές ζημίες και να θίξουν ή να 

παραβλάψουν την ψυχαγωγική λειτουργία και γενικά να 
καταστήσουν το περιβάλλον ακατάλληλο για τις επιθυμη¬ 
τές χρήσεις του. 

2. «Οριακή τιμή εκπομπής»; η συγκέντρωση ή και η μάζα 
ρυπαντικών ουσιών, η υπέρβαση της οποίας δεν επιτρέ¬ 
πεται στις εκπομπές των εγκαταστάσεων, γΐα μία ορι¬ 
σμένη χρονική περίοδο. 

3. «Αστικά απόβλητα»; τα οικιακά απόβλητα, τα από¬ 
βλητα των εμπορικών καταστημάτων, γραφείων ή εμπορι¬ 
κών επιχειρήσεων καθώς και άλλα απόβλητα που μπορούν 
λόγω της φύσης ή της σύνθεσής τους να εξομοιωθούν με 
τα οικιακά απόβλητα. 

4. «Εγκαταστάσεις καύσης αστικών αποβλήτων»; κάθε 
τεχνικός εξοπλισμός που χρησιμοποιείται για την καύση 
αστικών αποβλήτων, με ή χωρίς ανάκτηση της παραγόμε- 
νης θερμότητας καύσης, συμπεριλαμβανομένου του χώ¬ 
ρου και του συνόλου της εγκατάστασης που αποτελείται 
από τον καυστήρα και τα συστήματα τροφοδοσίας του με 
απόβλητα, με καύσιμα και με αέρα, καθώς και των συ¬ 
σκευών και εγκαταστάσεων για τον έλεγχο των λειτουρ¬ 
γιών της καύσης και τη συνεχή καταγραφή και παρακολού¬ 
θηση των συνθηκών καύσης. 

5. «Ονομαστικά δυναμικά της εγκατάστασης καύσης»; 
το άθροισμα του δυναμικού καύσης των καμίνων που απο¬ 
τελούν την εγκατάσταση, όπως προβλέπεται από τον κα¬ 
τασκευαστή και επιβεβαιώνεται από το χειριστή, αφού λη- 
φθεί ιδιαίτερα υπόψη η θερμική ισχύς των αποβλήτων που 
εκφράζεται ως ποσότητα των καιόμενων ανά ώρα αποβλή¬ 
των. 

Αρθρο 4 

Καθορισμός οριακών τιμών εκπομπής 

1. Οι οριακές τιμές εκπομπής αερίων ρύπων που προέρ¬ 
χονται από εγκαταστάσεις καύσης αστικών αποβλήτων 
αναγόμενες σε συνθήκες θερμοκρασίας 273 Κ, πίεσης 
101,3 ΚΡα, 11 % οξυγόνου ή 9% 002 ξηρού αερίου, καθο¬ 
ρίζονται ως ακολούθως: 

Οριακές τιμές εκπομπής σε Γπη/ΝΓΠ 3 ανάλογα με το 
ονομαστικό δυναμικό της εγκατάστασης καύσης. 


Ρύπος 

κάτω από 

1 1/ίι 

από 1 1/ά έως 
κάτω από3ί/ά 

από 3ί/ίι 
και πάνω 

Ολικός κονιορτός 

200 

100 

30 

Βαρέα μέταλλα 

- Ρ5 + 0τ + Ου = Μη 


5 

5 

- Νϊ + Αδ 

- 

1 

1 

-ΟΡ + Η9 

- 

0,2 

0,2 

Υδροφθόριο (Η01) 

250 

100 

50 

Υδροχλώριο (ΗΕ) 

- 

4 

2 

Διοξ. του θείου 302 


300 

300 


2. Εφόσον πρόκειται για εγκαταστάσεις καύσης ονομα¬ 
στικού δυναμικού κατώτερου του 1 1/ίι, οι οριακές τιμές εκ¬ 


πομπής μπορούν να ανάγονται σε περιεκτικότητα σε οξυ¬ 
γόνο 17%. Στην περίπτωση αυτή, οι τιμές συγκέντρωσης 
δεν πρέπει να υπερβαίνουν τις τιμές που ορίζονται στην 
προηγούμενη παράγραφο (1) διαιρεμένες δια του 2,5. 

3. Κατά παρέκκλιση της παραγράφου 1, οι αρμόδιες 
σύμφωνα με το άρθρο 5 της παρούσας απόφασης αρχές, 
είναι δυνατόν να χορηγούν την προβλεπόμενη έγκριση πε¬ 
ριβαλλοντικών όρων σε εγκαταστάσεις με ονομαστικό δυ¬ 
ναμικό κατώτερο από 11/ίι όταν το επιβάλλουν ειδικές το¬ 
πικές συνθήκες, με τον όρο ότι θα τηρείται η οριακή τιμή 
500 πις/Νιτ^ ολικού κονιορτού καθώς και οι σχετικές δια¬ 
τάξεις της υπ’ αριθ. 69269/5387/1990 Κ.Υ.Α. και της πα¬ 
ρούσας απόφασης. Στην περίπτωση αυτή η αρμόδια υπη¬ 
ρεσία του Υπουργείου ΠΕΧΩΔΕ ενημερώνει την Επιτροπή 
Ευρωπαϊκών Κοινοτήτων. 

Άρθρο 5 

Μέτρα και διαδικασίες τήρησης 
των οριακών τιμών εκπομπής. 

1. Για τη χορήγηση από το Υπουργείο Βιομηχανίας, 
Ενέργειας και Τεχνολογίας άδειας εγκατάστασης ή λει¬ 
τουργίας σε εγκατάσταση καύσης αστικών αποβλήτων, 
απαιτείται έγκριση περιβαλλοντικών όρων, όπως προβλέ- 
πεται στο άρθρο 4 (παρ. 1 και 2) του Ν. 1650/96. Η 
έγκριση αυτή χορηγείται με κοινή απόφαση των Υπουργών 
Περιβάλλοντος, Χωροταξίας και Δημοσίων Έργων και Βιο¬ 
μηχανίας, Ενέργειας και Τεχνολογίας σύμφωνα με διαδι¬ 
κασία που καθορίζεται στις σχετικές διατάξεις της υπ’ 
αριθ. 69269/5387/1990 κοινής Υπουργικής Απόφασης 
(Β' 678). 

2. Κάθε ενδιαφερόμενος (φυσικό ή νομικό πρόσωπο) 
υποχρεούται να υποβάλλει στις ως άνω αρμόδιες αρχές, 
εκτός από τα απαιτούμενα στοιχεία σύμφωνα με την πα¬ 
ράγραφο 2 του άρθρου 9 της υπ’ αριθ. 69269/5387/1990 
κοινής Υπουργικής Απόφασης και: 

Στοιχεία σχετικά με τον τρόπο σχεδιασμού, εξοπλισμού 
και εκμετάλλευσης της υπό ίδρυση εγκατάστασης καύσης 
αστικών αποβλήτων με τον οποίο θα διασφαλίζεται ότι: 

-Τα αέρια από την καύση των αποβλήτων, φέρονται, 
μετά την τελευταία εισαγωγή αέρα καύσης, κατά ελεγχό¬ 
μενο και ομοιογενή τρόπο, ακόμα και στις πλέον αντίξοες 
συνθήκες, σε θερμοκρασία τουλάχιστον 850° Ο, για δύο 
(2) τουλάχιστον δευτερόλεπτα, παρουσία 6% τουλάχιστον 
οξυγόνου. \ 

Σε περίπτωση συνθηκών διαφορετικών από αυτές που 
καθορίζονται παραπάνω, ο ενδιαφερόμενος υποβάλλο- 
ντος τα σχετικά στοιχεία θα πρέπει να διαβεβαιώσει τις ' 
αρμόδιες αρχές ότι οι μέθοδοι που χρησιμοποιούνται στις 
καμίνους καύσης ή στις εγκαταστάσεις επεξεργασίας 
καυσαερίων είναι κατάλληλες ώστε τα επίπεδα των εκπε- 
μπομένων πολυχλωροβενζοδιοξινών (ΡΟϋΟ) και πολυχλω- 
ροβενζινοουρανίων (ΡΟΡΡ) να είναι ισοδύναμα ή κατώ¬ 
τερα από τα επίπεδα που λαμβάνονται από τις καθοριζό¬ 
μενες ως άνω τεχνικές συνθήκες. Στην προκειμένη περί¬ 
πτωση η αρμόδια Δ/νση του ΥΠΕΧΩΔΕ ανακοινώνει στην 
Επιτροπή Ευρωπαϊκών Κοινοτήτων την απόφαση έγκρι¬ 
σης περιβαλλοντικών όρων καθώς και τα αποτελέσματα 

των ελέγχων που διενεργοϋνται κατ’ εφαρμογή του άρ¬ 
θρου 11 της παρούσας απόφασης. 

- θα αποφεύγονται εκπομπές στην ατμόσφαιρα αερίων 
ρύπων που προκαλούν στη στάθμη του εδάφους, σημα¬ 
ντική ατμοσφαιρική ρύπανση. 

3. Στην απόφαση έγκρισης των περιβαλλοντικών όρων, 
σύμφωνα με την παράγραφο 1, περιλαμβάνονται εκτός 
των άλλων και: 

α) η επιβολή των ανώτατων επιτρεπόμενων οριακών τι¬ 
μών εκπομπής των αερίων ρύπων σύμφωνα με το άρθρο 4 
της παρούσας απόφασης καθώς και όροι για την τήρηση 
των τιμών αυτών. 

β) τα τεχνικά χαρακτηριστικά της καπνοδόχου (ύψος, 
διάμετρος, ταχύτητα εξόδου καυσαερίων κλπ.) και η επι¬ 
βολή όρων σύμφωνα με τους οποίους θα γίνεται η απόρ¬ 
ριψη των ρύπων που αναφέρονται στο άρθρο 4 καθώς και 
οποιουδήποτε άλλου ρύπου. 

γ) ο καθορισμός οριακών τιμών εκπομπής για ρύπους 
που δεν αναφέρονται στο άρθρο 4 παράγρ. 1 της παρού¬ 
σας απόφασης και ιδιαίτερα για διοξίνες και φουράνια, 
εφόσον αυτό κρίνεται αναγκαίο λόγω της σύνθεσης των 
αποβλήτων που θα καούν και των χαρακτηριστικών της 
εγκατάστασης καύσης. Για τον καθορισμό των οριακών 
αυτών τιμών εκπομπής λαμβάνονται υπόψη οι πιθανές 
βλαβερές συνέπειες των εν λόγω ρύπων για την υγεία για 
το περιβάλλον καθώς επίσης και η καλύτερη διαθέσιμη τε¬ 
χνολογία που δε συνεπάγεται υπερβολικό κόστος. 

δ) η επιβολή υποχρέωσης στον ενδιαφερόμενο ώστε 
κατά τη λειτουργία της εγκατάστασης καύσης αστικών 
αποβλήτων: 

ι) να λαμβάνει τα κατάλληλα μέτρα ώστε: 

- η συγκέντρωση μονοξειδίου του άνθρακα (00) στα 
καυσαέρια να μην υπερβαίνει τα 100 ιτιςι/ΝηΓΐ 3 . Η οριακή 
αυτή τιμή αντιπροσωπεύει τον ωριαίο μέσο όρο για όλες 
τις εγκαταστάσεις. Σε περίπτωση εγκαταστάσεων με ονο¬ 
μαστικό δυναμικό 1 ί/Η ή περισσότερο, τουλάχιστον 90% 
όλων των μετρήσεων που λαμβάνονται μέσα σε ένα εικο¬ 
σιτετράωρο δεν πρέπει να ξεπερνούν τα 150 ητς/Νιτι 3 . Οι 
εν λόγω μέσοι όροι υπολογίζονται μόνο κατά τις ώρες 
πραγματικής λειτουργίας της εγκατάστασης, συμπεριλαμ¬ 
βανομένων των χρονικών περιόδων έναρξης και παύσης 
της λειτουργίας των καμίνων. 

η συγκέντρωση οργανικών ενώσεων (που εκφράζονται 
σε ολικό άνθρακα) στα καυσαέρια να μην υπερβαίνει τα 20 
πι 9 /Νπί 3 . Τα ως άνω όρια ανάγονται σε συνθήκες θερμο¬ 
κρασίας 273 Κ, πίεσης 101,3 ΚΡΑ, 11% οξυγόνου ή 9% 
002 ξηρού αερίου. Τα επίπεδα αυτά θερμοκρασίας και 
περιεκτικότητας σε οξυγόνο είναι οι ελάχιστες τιμές που 
πρέπει να τηρούνται συνεχώς κατά τη λειτουργία -της 
εγκατάστασης. 

ιι) Να μεριμνά για τον εξοπλισμό της εγκατάστασης με 
εφεδρικούς καυστήρες στα πλαίσια εφαρμογής του άρ¬ 
θρου 7 της παρούσας απόφασης. 

ε) Οι διαδικασίες δειγματοληψίας και μετρήσεων που 
θα χρησιμοποιούνται προκειμένου να ελέγχεται η τήρηση 
των υποχρεώσεων που προβλέπονται στο άρθρο 6 καθώς 
και η θέση των σημείων δειγματοληψίας ή μετρήσεων. 


στ) Σε περίπτωση περιοδικών μετρήσεων, κατάλληλα 
προγράμματα μετρήσεων ώστε να εξασφαλίζεται ότι τα 
αποτελέσματα είναι αντιπροσωπευτικά του συνήθους επι¬ 
πέδου εκπομπής των εξεταζόμενων ουσιών. Η αντιπρο- 
σωπευτικότητα των αποτελεσμάτων αποσκοπεί στη δυνα¬ 
τότητα να επαληθεύεται η τήρηση των σχετικών οριακών 
τιμών. 

ζ) Ο τρόπος καταγραφής, επεξεργασίας και παρουσία¬ 
σης από τον ενδιαφερόμενο όλων των αποτελεσμάτων 
των μετρήσεων που θα πραγματοποιούνται σύμφωνα με 
το άρθρο 6 της παρούσας απόφασης, ώστε να εξακριβώ¬ 
νεται η τήρηση των επιβαλλομένων όρων. 

η) Η λήψη μέτρων για ενδεχόμενη ελαττωματική λει¬ 
τουργία ή βλάβη του συστήματος αντιρρύπανσης. 

Αρθρο 6 

Μετρήσεις εκπομπών 

1. Σε κάθε εγκατάσταση καύσης αστικών αποβλήτων 
πραγματοποιούνται οι ακόλουθες μετρήσεις: 

α) συγκέντρωση ορισμένων ουσιών στα καυσαέρια: 

ι) μετρούνται και καταγράφονται συνεχώς οι συγκε¬ 
ντρώσεις του ολικού κονιορτού, του 00, του οξυγόνου και 
του ΗΟΙ, όταν το ονομαστικό δυναμικό της εγκατάστασης 
είναι ίσο ή μεγαλύτερο από 1 ί/ίι. 

Στην περίπτωση αυτή: 

- κανένας από τους κινητούς επταήμερους μέσους 
όρους των τιμών συγκέντρωσης που μετρούνται για τις ου¬ 
σίες αυτές δεν πρέπει να υπερβαίνει την αντίστοιχη 
οριακή τιμή, 

- κανένας από τους ημερήσιους μέσους όρους των τι¬ 
μών συγκέντρωσης που μετρούνται για τις ουσίες αυτές 
δεν πρέπει να υπερβαίνει την αντίστοιχη οριακή τιμή πε¬ 
ρισσότερο από 30%. 

Γ ια τον υπολογισμό των προαναφερομένων μέσων όρων 
λαμβάνεται υπόψη μόνο ο χρόνος πραγματικής λειτουρ¬ 
γίας της εγκατάστασης, συμπεριλαμβανομένων των χρο¬ 
νικών περιόδων έναρξης και παύσης της λειτουργίας των 
καμίνων. 

ιι) μετρούνται περιοδικά: 

- οι συγκεντρώσεις των βαρέων μετάλλων που αναφέ- 
ρονται στο άρθρο 4 παράγρ. I, του ΗΡ και του 302, στην 
περίπτωση εγκαταστάσεων με ονομαστικό δυναμικό της 
εγκατάστασης ίσο ή μεγαλύτερο του 1 I/Ιι. 

- οι συγκεντρώσεις ολικού κονιορτού, ΗΟΙ, 00 και οξυ¬ 
γόνου στην περίπτωση εγκαταστάσεων με ονομαστικό δυ¬ 
ναμικό μικρότερο από 1 ί/Ιι. 

- οι συγκεντρώσεις οργανικών ενώσεων (εκφραζόμενες 
σε ολικό άνθρακα) γενικά. 

β) Παράμετροι λειτουργίας: 

ι) μετρούνται και καταγράφονται συνεχώς η θερμοκρα¬ 
σία των αερίων, στην περιοχή όπου πληρούνται οι συνθή¬ 
κες που επιβάλλονται από το άρθρο 5 παράγραφος 2α και 
η περιεκτικότητα των καυσαερίων σε υδρατμούς. Η συνε¬ 
χής μέτρηση της περιεκτικότητας σε υδρατμούς δεν είναι 
απαραίτητη, υπό τον όρο ότι το καυσαέριο αποξηραίνεται 
πριν από την ανάλυση των εκπομπών, 

ιι) κατά την αρχική θέση σε λειτουργία μιας εγκατάστα-. 

σης καύσης και υπό τις δυσμενέστερες προβλεπόμενες 
συνθήκες λειτουργίας, ο χρόνος παραμονής των καυσαε¬ 
ρίων στην ελάχιστη θερμοκρασία των 850° Ο που καθορί¬ 
ζεται στο άρθρο 5 παράγραφος 2α πρέπει να επαληθεύε¬ 
ται τουλάχιστον μία φορά με τον κατάλληλο τρόπο. 

2. Τα αποτελέσματα των μετρήσεων που ορίζονται στην 
παράγραφο 1 ανάγονται στις ακόλουθες συνθήκες: 

- θερμοκρασία 273 Κ, πίεση 101,3 Κρα, 11 % οξυγόνο ή 
9% 002 ξηρό αέριο. 

Στην περίπτωση εφαρμογής του άρθρου 4 παράγραφος 
2, μπορούν να αναχθούν στις ακόλουθες συνθήκες: 

-θερμοκρασία 273 Κ, πίεση ΙΟΙ,ΚΡα, 17% οξυγόνο, 
ξηρό αέριο. 

3. Στην περίπτωση που δεν απαιτούνται συνεχείς με¬ 
τρήσεις, οι οριακές τιμές εκπομπής θεωρείται ότι τηρού¬ 
νται εάν τα αποτελέσματα κάθε σειράς μετρήσεων, που 
καθορίζονται και προσδιορίζονται σύμφωνα με τους κανό- · 
νες που έχουν ορίσει οι αρμόδιες αρχές κατ' εφαρμογή 
των διατάξεων του άρθρου 5 [παράγρ. 1 και 3 (ε), (στ), (ζ)] 
δεν υπερβαίνουν την οριακή τιμή εκπομπής. 

Αρθρο 7 

Εφεδρικοί καυστήρες 

Κάθε εγκατάσταση καύσης αστικών αποβλήτων εξοπλί¬ 
ζεται με εφεδρικούς καυστήρες, που τίθενται αυτομάτως 
σε λειτουργία όταν σημειωθεί πτώση της θερμοκρασίας 
των καυσαερίων κάτω από 850° Ο. Οι καυστήρες αυτοί 
χρησιμοποιούνται επίσης κατά τη θέση σε λειτουργία ή 
την παύση λειτουργίας της εγκατάστασης ώστε να εξα¬ 
σφαλίζεται η προαναφερόμενη ελάχιστη θερμοκρασία 
διατηρείται συνεχώς κατά τις εν λόγω εργασίες και για όσο 
διάστημα τα απόβλητα είναι στο θόλο της καύσης. 

Άρθρο 8 

Υπέρβαση οριακών τιμών - Βλάβες 

Α. Σε περίπτωση που ο υπεύθυνος της εγκατάστασης 
διαπιστώσει από τις εκτελούμενες μετρήσεις υπέρβαση 
των οριακών τιμών που προβλέπει η παρούσα απόφαση 
(άρθρο 6), ενημερώνει το ταχύτερο δυνατόν την αρμόδια 
Δ/νση Περιβάλλοντος του ΥΠΕΧΩΔΕ η οποία προβαίνει 
στη λήψη των αναγκαίων διοικητικών μέτρων προκειμένου 
η εν λόγω εγκατάσταση: 

- να μη συνεχίσει να λειτουργεί παρά μόνον εφόσον τη¬ 
ρούνται οι προδιαγραφές εκπομπής των αερίων ρύπων, 
και 

- να υποβληθεί στις σχετικές μετατροπές ή να παύσέι η 
λειτουργία της. 

Β. 1. Με κοινή απόφαση των αρμόδιων για την έγκριση 
των περιβαλλοντικών όρων Υπουργών ΠΕΧΩΔΕ και ΒΕΤ 
(άρθρο 6) καθορίζεται η μέγιστη επιτρεπτή περίοδος των 
τεχνικά αναπόφευκτων παύσεων της λειτουργίας των συ¬ 
στημάτων καθαρισμού κατά τη διάρκεια των οποίων η συ¬ 
γκέντρωση στα αέρια απόβλητα ουσιών των οποίων η 
ελάττωση επιδιώκεται με αυτά τα συστήματα, υπερβαίνει 
τις προβλεπόμενες οριακές τιμές. 

Κατά τις εν λόγω περιόδους η περιεκτικότητα των απο¬ 


βλήτων σε κονιορτό δεν πρέπει να υπερβαίνει τα 600 ΓΓ 19 / 
Νιη3 και επιβάλλεται η τήρηση όλων των υπολοίπων όρων 
και ιδιαίτερα αυτών που αναφέρονται στην καύση. 

2. Σε περίπτωση βλάβης, ο χειριστής μειώνει ή σταματά 
τη λειτουργία αμέσως μόλις αυτό είναι εφικτό και μέχρι να 
καταστεί δυνατόν να αποκατασταθεί η κανονική λειτουρ¬ 
γία της εγκατάστασης. Η εν λόγω εγκατάσταση δεν επι¬ 
τρέπεται να συνεχίσει να λειτουργεί χωρίς διακοπή πάνω 
από οκτώ ώρες ενώ ο συνολικός χρόνος λειτουργίας της 
στις συνθήκες αυτές πρέπει να είναι μικρότερος από 9§ 
ώρες σε διάστημα ενός έτους. 

Άρθρο 9 

Ενημέρωση του κοινού 

1. Η ενημέρωση του κοινού σχετικά με κάθε αίτηση για 
τη χορήγηση έγκρισης περιβαλλοντικών όρων, το περιεχό¬ 
μενο της υποβληθείσας Μ.Π.Ε. καθώς και τη σχετική από¬ 
φαση έγκρισης, γίνεται σύμφωνα με τις διατάξεις της υπ’ 
αριθ. 75308/5512/1990 κοινής Υπουργικής Απόφασης 
«Καθορισμός τρόπου ενημέρωσης των πολιτών και φο¬ 
ρέων εκπροσώπησής τους για το περιεχόμενο της Μελέ¬ 
της Περιβαλλοντικών Επιπτώσεων των έργων και δραστη¬ 
ριοτήτων σύμφωνα με την παράγραφο 2 του άρθρου 5 Ν. 
1650/86» (ΦΕΚ 691 Β ). 

2. Η ενημέρωση του κοινού σχετικά με τα αποτελέ¬ 
σματα των ελέγχων και των μετρήσεων που προβλέπονται 
στο άρθρο 6 της παρούσας απόφασης, γίνεται από το οι¬ 
κείο Νομαρχιακό Συμβούλιο προς το οποίο τα αποτελέ¬ 
σματα αυτά διαβιβάζονται με μέριμνα της αρμόδιας κε¬ 
ντρικής υπηρεσίας του ΥΠΕΧΩΔΕ. 

Το Νομαρχιακό Συμβούλιο φροντίζει για τη δημοσίευση 
στον τοπικό τύπο ανακοίνωσης και πρόσκλησης του κοι¬ 
νού για να λάβουν γνώση των εν λόγω αποτελεσμάτων, 
ενώ παράλληλα προβαίνει και στην ανάρτησή τους στον 
πίνακα ανακοινώσεων της Νομαρχίας. 

Οι διατάξεις της παραγράφου αυτής ισχύουν με την επι¬ 
φύλαξη εφαρμογής των ισχυουσών διατάξεων σχετικά με 
το εμπορικό απόρρητο. 

Άρθρο 10 
Παρεκλίσεις 

1. Σε περίπτωση που οι αρμόδιες για την έγκριση περι¬ 
βαλλοντικών όρων αρχές (άρθρο 5), κρίνουν ότι η εφαρ¬ 
μογή ορισμένων διατάξεων της παρούσας απόφασης συ¬ 
νεπάγεται υπερβολικό κόστος ή αντεδείκνυται από τε- 
χνιτή άποψη λόγω των τεχνικών χαρακτηριστικών της συ¬ 
γκεκριμένης εγκατάστασης, είναι δυνατόν να παρεκλί- 
νουν από τις διατάξεις αυτές, εφόσον η εγκατάσταση 
αυτή έχει ειδικά σχεδιασθεί για να καίει καύσιμα που προ¬ 
έρχονται από απόβλητα. Τα καύσιμα αυτά παράγονται από 
τα καύσιμα στοιχεία των αστικών αποβλήτων, μέσω 
προηγμένων μηχανικών μεθόδων που αποσκοπούν στη 
μεγαλύτερη δυνατή ανακύκλωση των αποβλήτων αυτών 
και τα οποία δεν περιέχουν περισσότερο από 15% τέφρα 
πριν από οποιανδήποτε προσθήκη ουσιών που αποσκοπεί 
στη βελτίωση των ιδιοτήτων τους. 

2. Οι διατάξεις της προηγούμενης παραγράφου (1) 
εφαρμόζονται με την προϋπόθεση ότι: 

α) οι εν λόγω εγκαταστάσεις καίνε μόνο τα απόβλητα 
που αναφέρονται παραπάνω (εκτός από τα βοηθητικά 
καύσιμα που χρησιμοποιούνται για την έναρξη λειτουργίας 
της εγκατάστασης) και 

β) τηρούνται οι διατάξεις των υπ' αριθ. 69269/5387/ 
1990 (ΦΕΚ 678 Β ) και υπ’ αριθ. 75308/5512/1990 (ΦΕΚ 
678 Β ) κοινών Υπουργικών Αποφάσεων. 

Αρθρο 11 
Ελεγχοι 

1. Οι έλεγχοι τήρησης των περιβαλλοντικών όρων που 
εγκρίνονται σύμφωνα με το άρθρο 5 της παρούσας από¬ 
φασης, διενεργούνται σύμφωνα με τη διαδικασία του άρ¬ 
θρου 6 του Ν. 1650/86. 

2. Η αρμόδια Υπηρεσία Περιβάλλοντος του ΥΠΕΧΩΔΕ ή 
και η αρμόδια Υπηρεσία του ΥΒΕΤ, πραγματοποιεί τακτι¬ 
κούς και έκτακτους ελέγχους για τη διαπίστωση της τήρη¬ 
σης των διατάξεων της παρούσας απόφασης. 

3. Οι υπεύθυνοι των εγκαταστάσεων υποχρεώνονται να 
παρέχουν κάθε δυνατή διευκόλυνση στους αρμόδιους τε¬ 
χνικούς υπαλλήλους ώστε να προβαίνουν σε κάθε εξέ¬ 
ταση, έλεγχο, έρευνα ή δειγματοληψία και να συγκεντρώ¬ 
νουν τις αναγκαίες πληροφορίες για την εκτέλεση του έρ¬ 
γου τους. 

Αρθρο. 12 

Κυρώσεις 

1. Σε οποιονδήποτε γίνεται αίτιος παράβασης των δια¬ 
τάξεων της παρούσας απόφασης με πράξη ή παράλειψη, 
επιβάλλονται οι ποινικές, αστικές και διοικητικές κυρώ¬ 


σεις που προβλέπονται στα άρθρα 28, 29 και 30 του Ν. 
1650/86 όπως το τελευταίο αυτό άρθρο τροποποιήθηκε 
με το άρθρο 98 (παράγρ. 12) του Ν. 1892/1990 (Α' 101). 

2. Ειδικότερα για την επιβολή διοικητικών κυρώσεων 
στις περιοχές των ρυθμιστικών σχεδίων Αθήνας και Θεσ¬ 
σαλονίκης εφαρμόζονται οι διατάξεις του άρθρου 13 του 
Ν. 1515/85 και του άρθρου 13 του Ν. 1561 /85 όπως τρο¬ 
ποποιήθηκαν και συμπλήρώθηκαν με το άρθρο 31 (παρ. 6 
και 7) αντίστοιχα του Ν. 1650/86. 

Αρθρο 13 

Κάθε διάταξη που αντίκειται στις διατάξεις της παρού¬ 
σας απόφασης ή ανάγεται σε θέματα που ρυθμίζονται από 
αυτή, καταργείται. 

Αρθρο 14 

Από τις διατάξεις αυτής της απόφασης δεν προκαλείται 
δαπάνη σε βάρος του Κρατικού Προϋπολογισμού. 

Αρθρο 15 

Η ισχύς της παρούσας Απόφασης αρχίζει από τη δημο¬ 
σίευσή της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 12 Αυγούστου 1993 

